Приложение 1
към секторно ръководство № 9 

Технология на прозводството на каучукови изделия и характеристика на Най-добри налични техники
1	Технология на прозводството на каучукови изделия и емисии на лос
Днес каучуковата промишленост произвежда широк спектър от изделия с най-различно приложение в техниката и бита, които най-общо могат да бъдат включени в следните групи:
o	многослойни конфекционирани изделия, включващи: 
- автомобилни и други пневматични гуми, включително камери за пневматични гуми и регенерати;
- транспортни ленти;
- плоски и клиновидни ремъци;
- гумени маркучи;
o	гумирани тъкани с различно предназначение;
o	кухи, порьозни и тънкостенни изделия;
o	гумирани електрически кабели;
o	потопателни каучукови (латексни) изделия;
o	каучукови обувки, ходила;
o	огромен асортимент от технически каучукови изделия (втулки, семеринги, уплътнители и др.)
Първата група изделия е най-значима по отношение на производствен обем и оборот в световен мащаб. В технологичната последователност на производството на многослойните изделия са включени множество процеси и операции, които на практика обхващат почти всички дейности, характерни и за останалите групи. По тази причина по-долу е представена технологичната характеристика за групата на многослойните конфекционирани изделия
1.1	Характеристика на основните технологични процеси и операции. съоръжения и оборудване.
Преработката на естествения или синтетичен каучук до готови изделия включва редица процеси и операции, групирани в няколко основни етапа, най-общо илюстрирани на Фигура П1-А:
Фигура П1-А. Технологична схема на производството на многослойни каучукови изделия.

Принципна технологична схема за преработка на каучук - ПОСЛЕДОВАТЕЛНОСТ

ПОДГОТОВКА НА ИНГРАДИЕНТИТЕ

ДОЗИРАНЕ

СМЕСВАНЕ

ИЗРАБОТВАНЕ НА ПОЛУФАБРИКАТИ

ФОРМОВАНЕ 

ВУЛКАНИЗИРАНЕ

ОКОНЧАТЕЛНО ОБРАБОТВАНЕ

ШПРИЦВАНЕ

ЛЕЕНЕ ПОД НАЛЯГАНЕ

ПРЕСОВАНЕ

ГОРЕЩО- до 150оС

СТУДЕНО-при стайна температура

ТЕХНОЛОГИЧЕН ЦИКЪЛ

1.1.1	
1.1.1	Механична подготовка на каучука 
Нарязване на каучуковите блокове, на различни по конструкция и принцип на действие резачки (гилотини, хоризонтални, ротационни);
1.1.2	Пластициране и смесване на каучука с ингредиентите 
Това са едни от основните и отговорни процедури при преработката на каучука и се извършват на машини с различна конструкция и начин на действие: закрити смесители тип “Бенбер”, открити валци или екструдери;
1.1.3	Формуване на каучуковите смеси
Извършва се чрез каландриране или шприцване:
o	Чрез каландриране се получават листове, ленти, профили и други детайли. Каландрите са съоръжения, включващи система от валяци, които могат да се въртят с различна или еднаква периферна скорост, в зависимост от предназначението на каландъра;
o	Чрез шприцване най-често се изработват детайли с различен профил, протектори за пневматични гуми и др. Шприцоването се извършва на шнекови преси с различна конструкция и предназначение;
1.1.4	Конфекциониране на изделията 
Включва различни операции на наслагване на различни слоеве. Много често при това се налага различните детайли да се почистват, промазват с разтворители, слепват с адхезиви, което води до сериозни емисии на ЛОС;
1.1.5	Вулканизиране на каучуковите изделия
Представлява превръщане на пластицирания каучук във вулканизат с добра еластичност и нови ценни експлоатационни качества. Като вулканизиращи агенти се използват сяра, сяросъдържащи органични съединения, метални оксиди и др. Съоръженията за вулканизация на каучука също са с най-различна конструкция в зависимост от изделията, които се вулканизират – вулканизационни преси, котли, барабанни вулканизатори;
1.2	Спомагателни дейности
Следните спомагателни дейности, които следва да се отчитат при определяне консумацията на разтворители и емисиите на ЛОС, са характерни за каучуковото производство:
1.1.1	Съхранение на суровини и материали
Съхранение на изходните суровини – каучук (латекс), разтворители, пластификатори, антиоксиданти, пигменти, вулканизиращи агенти, ускорители и др в складови помещения;
1.2.1	Транспортиране на суровините и материалите до производствените помещения
Посочените в предходната точка материали се придвижват с помощта на вътрешнозаводски превозни средства, лентови транспортьори или ръчно. 
1.2.2	Подготовка на ингредиентите
Включват сушене, пресяване и евентуално смилане на ингредиентите. Сушенето също става с различни по конструкция и принцип на действие сушилни (камерни, вакуумни, барабанни, шнекови);
1.2.3	Приготвяне на каучукови разтвори
Те се използват като адхезиви при конфекциониране на крайните изделия или за промазване при изработване на гумирани тъкани. Това е един от етапите на преработка на каучука, при който се използват големи количества разтворител. 
1.2.4	Изготвяне на гумирани тъкани
Те се използват при повечето многослойни изделия. Могат да се получават по сух способ чрез каландриране при повишена температура или чрез шпрединговане (потапяне на тъканта в каучуков разтвор). Вторият начин е свързан с големи емисии на ЛОС, но напоследък се използва рядко.
1.2.5	Почистване на съоръженията 
Почистване на инструментите и машините с разтворители и/или детергенти за отстраняване на остатъчните и нанесените в излишък покрития/лепила и други евентуални замърсявания. 
1.2.6	Съхранение и спедиция на изделията
При производство на каучукови изделия не са налице емисии на ЛОС при тези дейности, поради което те не се отчитат.
1.3	Използвани материали, съдържащи разтворители
1.1.1	Каучукови разтвори (лепила)
Каучуковите разтвори представляват колоидни разтвори на пластициран каучук или каучукова смес в разтворител. Използват се за промазване, слепване, гумиране на тъкани и др. Според предназначението си биват с различна гъстота (от 1:3 до 1:10 каучук:бензин). Изработват се на бъркалки с различна конструкция. В някои случаи се получават на място, а в други се доставят от външен оператор.
1.3.1	Разтворители
Разтворители се използват за изготвяне на разтвори по предходната точка, почистване на детайлите, оборудването или изделията, както и за разреждане на лепилата за понижаване на вискозитета, при сгъстяването им вследствие на изпаренията по време на работа. 
Най-често използваният органичен разтворител в страната е  екстракционен бензин, съдържащ различни неполярни въглеводороди с променлив състав, който не винаги обаче може да осигури добро разтваряне на каучуци с полярни свойства. В световен мащаб се използват хексан, ксилол, толуол, хлорсъдържащи въглеводороди и др. 
1.3.2	Мастила
Използват се в минимални количества за надписване и маркиране на детайли или готови изделия. Обикновено те са на водна основа, в този случай не се вземат предвид при определяне на общите емисии на инсталацията.
1.3.3	Покрития (бои и лакове)
В редки случаи се извършва боядисване или лакиране на част или на целите изделия.
1.3.4	Пластификатори и други течни органични ингредиенти
Това са различни органични съединения, като дибутилфталат, диоктилфталат, глицерин, масла и др, които имат значително по-ниска летливост от необходимата за да бъдат класифицирани като ЛОС.
1.4	Характеристика на емисиите
Възможните емисии в каучуковото производство варират в широки граници и е трудно предварително да се оценят без да се познава практиката на конкретната инсталация. Различията се дължат на разнообразието на моделите, вида на материалите, оборудването, начина на стопанисване, вида на изделието и др.
При производствата на описаните по-горе изделия технологията изисква използването на значителни количества каучукови разтвори (лепила), които се приготвят чрез разтваряне на предварително пластицирани каучукови смеси в органични разтворители. На практика цялото количество разтворители от тези лепила се изпарява в рамките на операциите по конфекциониране.  
Една значителна част от емисиите на разтворители възниква при изготвянето на тези лепила, още повече че каучуковите заводи рядко разполагат с необходимото оборудване за улавяне, каквото например може да си позволи едно голямо предприятие, специализирано в производство на лепила, бои , лакове и т.н.
При изработването на гумирани тъкани чрез шпрединговане (виж 1.2.5) се извършва потапяне на тъканта в каучуков разтвор. Съгласно технологията, използвана у нас, изпарените при шпрединговане разтворители се рекуперират чрез абсорбция в маслен абсорбент или адсорбция върху активен въглен, като по норма следва да се постигне около 80% възстановяване на разтворителя. Шпрединг-машини с инсталации за рекупериране на разтворителите има в някои предприятия, но те не работят или работят епизодично, поради използване на другите два подхода технологии за гумиране на тъкани (каландриране или използване на латексни разтвори).
Органични разтворители (бензин) в каучуковите производства се използват и за почистване на повърхностите на детайлите при конфекциониране на изделията, почистване на форми и други съоръжения и пр. Така например до неотдавна при конфекционирането на пневматичните гуми преди залепване всички детайли на гумата се почистваха чрез обилно обтриване с бензин с цел да се осигури качествено слепване. При модернизацията на производството и значително намаляване на запрашеността на работната среда, се създаде възможност да се намали разхода на разтворители, който в момента при производство на гуми е близък до типичния за страните от ЕС преди влизането в сила на Директива 99/13/ЕС, а при други изделия е достатъчно нисък за да удовлетвори целева норма от 2.5 g/kg готово изделие (виж. т.5.5 от Ръководството). 
Известни допълнителни емисии могат да възникнат от почистване на  евентуално замърсеното оборудване и инструменти след работа. 
От гледна точка на производствената практика емисиите се разделят на два вида:
o	емисии, обусловени от разходната норма – те са неизбежни за дадена технология, зависят от вида и количеството на избраните материали и могат да бъдат намалени с промяна в технологичния режим или включване на пречиствателни съоръжения;
o	емисии от стопанисване – те не са пряко свързани с технологичните дейности, увеличават се при недобро стопанисване (оставяне на отворени съдове с разтворители, разливи при нанасяне, транспортиране и преливане, надвишаване на указаните в технологията разходни норми и др.).
Точното определяне на дела на емисиите от стопанисване е трудно, но при всички случаи не следва да надвишават 20% от общите. Целта на всяка инсталация е те да бъдат сведени до минимум, но дори при най-добра организация те възлизат около 1,0 - 1,5 g на kg готово изделие.
По отношение на емисиите на ЛОС най-важно влияние оказва наличието и сложността на конфекционирането на изделията. 
Например при производството на сложни по структура и нестандартни по форма изделия, като пневматичните гуми се изисква голям разход на разтворители при конфекционирането, докато при производство на гумирани транспортни  ленти този разход е значително намален, поради по-малкото елементи и на практика равнинната форма, която позволява гумирането да се извърши по каландърен способ. 
При производство на някои изделия по потопателен способ (балони, гумени ръкавици, презервативи) високи емисии могат да се очакват, ако за целта се използват каучукови разтвори. На практика обаче тези производства са базирани на латексни системи на водна основа, освен това обемите на производство са такива, че не предполагат консумация над ПСКР.
При производство на еднослойни каучукови изделия (уплътнители, ръкави, санитарни маркучи, шлаухи и др) не се очакват високи емисии, поради липсата на операции по конфекциониране.
Очевидно за да прецени дали дадена инсталация за преработка на каучук попада в обхвата на Наредба №7 КО следва е да се запознае с производствената и практика, и най-вече с конфекционирането на различните изделия.
Следните приблизителни фактори на емисия, типични за различни производства са представени в следващата таблица.

Таблица П1-1. Типични данни за емисии на ЛОС при производство на различни каучукови изделия (автомобилни гуми) в РБ

Вид изделие	Емисионен фактор,
g ЛОС за kg готов продукт	
пневматични гуми	10-14	
велосипедни гуми	3-4	
транспортни ленти	1-4	
ремъци	3-8	
Заб. По-ниските стойности се отнасят за големи изделия

Така може да се пресметне, че при производство на гуми е достатъчно дадена инсталация да произвежда от порядъка на 1500 тона готови изделия годишно за да попадне в обхвата на Наредбата, докато при другите изделия производството трябва да бъде значително по-голямо.
В следващата таблица са представени данни за емисиите на ЛОС за различните производствени процеси и операции при производство на автомобилни гуми в страната.
Таблица П1-2. Типични данни за емисии на ЛОС при производство на автомобилни гуми в РБ
Наименование на дейността	Употреба на материали, съдържащи разтворители	Очаквани емисии на ЛОС, g за kg готово изделие	

Основни технологични процеси и операции	
Механична подготовка на каучука 
	Нарязването на гилотинни ножове не е свързано с използване на разтворители, няма емисии. 

	0 g

	
Пластициране и смесване на каучука с ингредиентите
	В повечето случаи дейността не е свързана с използване на разтворители. Възможно е някои от ингредиентите да имат известно съдържание на ЛОС.	от 0 до 0,2 g 
в повечето случаи неорганизирани емисии	
Формуване на каучуковите смеси 	Дейността не е свързана с използване на разтворители. Възможни са минимални емисии, ако е някои от ингредиентите съдържат ЛОС, неотделени в предходните етапи.	от 0 до 0,1 g 
в повечето случаи неорганизирани емисии 

	
Конфекциониране на изделията 	Основен източник на емисии на ЛОС. Свързано е с почистване на детайлите и нанасяне на каучукови разтвори при оформяне на изделието. 	от 8 до 12 g
предимно организирани емисии с концентрация  300-800 mg/m3

	
Вулканизиране на каучуковите изделия	В този момент голяма част от разтворителите са вече изпарени, което е изискване на технологията за недопускане на шупли в изделието. Възможни са минимални емисии от препарати за напръскване на пресформите срещу залепване.	от 0 до 0,3 g 
неорганизирани емисии	

Спомагателни дейности	
Съхранение на суровини и материали	Лепилата и разтворителите се съхраняват в затворени съдове. 	0 g 
изключение само в аварийни случаи 	
Транспортиране на суровините и материалите до производствените помещения	Лепилата, и разтворителите се пренасят в затворени съдове. 	0 g 
изключение само в аварийни случаи 	
Приготвяне на каучукови разтвори

	Свързано с изпарение по време на процесите на разтваряне на каучука в ОР. Емисиите могат да варират в широки граници в зависимост от гъстотата, начинът на приготвяне, оборудването и др.
.	от 2 до 6 g
предимно организирани емисии с концентрация 300-1000 mg/m3

В някои случаи заводите могат да получават готови лепила и тогава този тип емисии не съществува	
Изготвяне на гумирани тъкани	В зависимост от използваната технология тяхното отделно изработване може да бъде избегнато. Емисиите варират и в зависимост от начина на гумиране: каландриране с минимални емисии или шпрединговане със значими.	от 0 до 5 g
предимно организирани емисии с концентрация 300-1200mg/m3. 

При каландриране, което е по-честият случай, емисиите са практически 0.	
Почистване на оборудването	Използват се разтворители за почистване на засъхнали лепила и омаслявания.	до 2 г
неорганизирани емисии, 	
Надписване, маркиране	Използват се мастила и лепила предимно на  водна основа в изключително малки количества	0 g	
Съхранение и спедиция на изделията	В този момент всички разтворители са вече изпарени	0 g	
1.5	Изпускащи устройства
Основната част от емисиите на разтворители при производството на каучукови изделия се изпускат в атмосферата чрез локални аспирационни системи, разположени над местата, където се извършва конфекциониране, получаване на лепила, шпрединговане. Неуловените от тези системи емисии, както и емисиите от останалите технологични операции и процеси се изпускат неорганизирано през общообменни вентилационни системи, врати прозорци и други отвори. 
Инвентаризацията, на наличното пречиствателно оборудване показва, че в предприятията от страната не съществуват системи за пречистване на емисиите.  
2	мерки, които следва да се имат предвид при определяне на НДНТ за дадена инсталация
Изборът на техники за намаляване на замърсяването на АВ зависи до голяма степен от естеството на производството, големината на предприятието и вида на използваните разтворители. Все пак, като цяло, мерките при преработка на каучук, чрез които се постига необходимото снижаване на емисиите на ЛОС, без да се предизвиква допълнително замърсяване на други компоненти или извънмерни разходи за инвестиции, енергия и материали могат да се обобщят, като следва:
2.1	Първични мерки
Първичните мерки за намаляване на емисиите на ЛОС са с приоритет пред вторичните поради това, че осигуряват по-добри резултати за околната среда като цяло и изискват по-малки инвестиции и оперативни разходи.
При преработка на каучук могат да се приложат:
2.1.1	Увеличаване на дела на водните препарати за сметка на тези с органични разтворители
Този подход има ограничена приложимост особено при автомобилните гуми, където изискванията към качество на готовото изделие са много високи. Водните лепила съхнат по бавно, а остатъкът на вода при вулканизирането може да доведе до нежелателни шупли в каучуковото изделие, и неговото бракуване. Необходимостта от проникване на лепилото в дълбочина не може да се осигури без наличието на органичен разтворител, който е в състояние да разтвори и част от залепвания субстрат и да осигури необходимата адхезионна здравина. Дори на теория делът на препаратите на база органичен разтворител не може да бъде сведен под 25% от типичното количество при пневматичните гуми от съображение за сигурност.
2.1.2	Инсталиране на  система за нанасяне на каучуковите разтвори (лепилата)
Посредством автоматични спрей-устройства или контейнери за нанасяне чрез потапяне се подобрява ефективността на нанасянето, в сравнение с техниката на ръчно намазване с четка, което снижава разхода на лепило и съответно на емисиите на ЛОС;
2.1.3	Добро стопанисване, 
Този термин включва мерки, несвързани с технологията и нивото на техническото оборудване, които имат за цел недопускане на безпричинни загуби на разтворители от неспазване на технологичните и технически указания, както и от неправилна манипулации на лепилата, апретурите и разтворителите:
o	Използване на обезопасен транспорт за превоз на съдовете, за да се намали опасността от разливане поради изпускане;
o	Спазване на технологичните норми и недопускане на преразход на препарати;
o	Използване на затворени съдове за приготвяне на каучуковите разтвори;
o	При ръчно прилагане на разтворите да се намали до минимум времето, през което съдовете са открити или да се намали повърхността, през която се изпарява разтворителят;
o	При операции по почистване - използуване на разтворители с ниска чистота, по възможност.
2.1.4	Цялостна промяна на технологията 
Горните мерки могат да спомогнат за снижаване на загубите на разтворители, но в никакъв случай не могат да осигурят снижаване на емисиите до 25% от типичните за дадена инсталация за производство на автомобилни гуми, което е изискването на Наредбата.
Значително намаляване на емисиите на ЛОС може да бъде постигнато чрез цялостна промяна на концепцията включваща нов тип машини за конфекциониране, свързани директно с екструдерно съоръжение, при които голяма част от залепванията се извършват с помощта на самозалепваща каучукова лепенка и така се постига снижаване на дела на препаратите с органичен разтворител до около 25% от типичния разход.
Този подход трудно може да се приложи директно защото изисква много сериозни инвестиции и време за преминаване към нова технология. 
2.2	Вторични мерки
Както бе споменато по-горе не за всяко производство на каучукови изделия могат да се намерят подходящи алтернативи за използване на препарати с ниско съдържание или без разтворител. Когато производствената технология не може да се модифицира и така да се постигне необходимото ниво на емисиите, тогава се налага да се приложат вторични мерки, предизвикващи улавяне и обезвреждане на ЛОС:
За да се постигне на максимално намаление на общите емисии чрез използване на вторични мерки, следва да се уловят разтворителите от максимален брой източници. От друга страна, включването в организирания поток на работни места с по-ниски емисии на ЛОС води до по-ниска концентрация на отпадъчните газове, което понижава ефективността на процеса и повишава оперативните разходи. Всяка инсталация следва да подбере оптимален режим с оглед на постигане на нормите при минимални разходи.
Поради множеството работни места, на които се изпълняват операциите по конфекциониране е трудно да се намери единично работно място на територията на предприятията, където да е съсредоточен основният източник на емисии, което означава, че за улавянето е необходима сложна аспирационна система, която понякога изисква по-високи инвестиции от самото съоръжение за пречистване.
Среднодневната концентрацията на ЛОС в отпадъчните газове от инсталация за производство на гуми е в границите от 1000 – 2000 mg C/Nm3. Тя зависи от количеството на използваните разтворители, кои от емисиите се изпускат организирано, мощността на вентилационните системи. При единични измервания концентрацията варира в рамките на работния ден в зависимост от процесите, които се извършват в дадения момент.
При производството на разтвори, както и при другите операции общото количество на изпарените разтворители е сравнително малко, освен това не се използва само един разтворител, така че вторичните мерки с регенериране на разтворителите са неприложими. 
Имайки предвид концентрацията, общото количество и вида на разтворителите като подходяща вторична мярка при производството на автомобилни гуми се препоръчва термичното изгаряне.
Повече информация за вторичните мерки за намаляване на емисиите на ЛОС е представена в Ръководство № 17.
2.3	Избор на подходяща комбинация от мерки, представляваща НДНТ 
За най-добра налична техника може да се счита такава комбинация от мерки, която в общия случай осигурява общи емисии под 25% от типичните емисии за дадено производство. (2,5 g ЛОС на 1 kg готово изделие)
За оценка на  различните мерки е направено проучване за страните от ЕС [CITEPA……].
 При него е използвана моделна инсталация със следните параметри: 
•	30 000 тона готови автомобилни гуми годишно производство;
•	в производството не се прилага никоя от гореописаните мерки;
•	всички препарати (лепила, почистващи агенти , бои и мастила) са на органична основа;
•	емисиите на ЛОС са около 10 g ЛОС за 1 kg готово изделие.
В следващата таблица са представени данни за емисиите при прилагане на комбинация от мерки.

Таблица П1-3. Данни за емисиите на ЛОС (g/kg) при различни мерки за намаляване на емисиите

	Първични мерки	
	100% препарати с органичен р-тел 
	70% препарати с органичен
 р-тел
Системи за нанасяне 
Добро стопанисване	25% препарати с органичен 
р-тел
Нова концепция (виж 2.1.4)
Добро стопанисване
	
Вторични
мерки	няма 	10	7	2,5	
	изгаряне 	2,5	-	-	
Следва да се има предвид, че представените в таблицата по-горе на емисиите и изчислените разходи са примерни и могат да варират в зависимост от вида на процесите и изделията, големината на инсталацията, оползотворяването на наличните мощности, цените на енергия и материали в различните страни от ЕС, и др. Така всеки оператор има възможност да подбере различни мерки, подходящи за неговата инсталация, с които да постигне необходимото снижение. 
Оценка на разходите за прилагане на различни техники за намаляване на емисиите
При прилагане на мерките за намаляване на емисиите на разтворители са необходими следните разходи:
o	инвестиционни разходи – извършват се еднократно за закупуване на оперативно или пречиствателно оборудване и други дълготрайни, активи;
o	оперативни разходи – извършват се периодично за консумативи, енергия, заплати, ремонти и др текущи нужди.
В някои случаи мерките имат положителен финансов ефект за операторите, вследствие на икономии на материали, енергия, труд и др.

В следващата таблица е представена оценката на инвестиционните (отгоре в удебелен шрифт) и текущите разходи за прилагане на различните мерки. В първата клетка са дадени оперативните разходи на моделната инсталация, направени за препарати, съдържащи разтворители и тяхното приложение. Вижда се, че в някои случаи оперативните разходи намаляват при прилагане на мерки, което указва положителен финансов резултат от прилагането на дадена мярка.

Таблица П1-4. Данни за необходимите инвестиции (евро) и текущи разходи (евро/год) при различни НДНТ
                  
Инвестиционните разходи са отгоре в удебелен шрифт, а текущите, отнасящи се до разтворителите отдолу.	Първични мерки	
	100% препарати с органичен р-тел 
	70% препарати с органичен 
р-тел
Системи за нанасяне 
Добро стопанисване	25% препарати с органичен р-тел
Нова концепция (виж 2.1.4)
Добро стопанисване
	
Вторични
мерки	няма 
	0
0	н.а.
н.а.	5 000 000
-	
	термично изгаряне 	1 000 000
113 000	-	-	

Следва да се има предвид, че изчислените разходи се отнасят до конкретната инсталация и могат да варират в зависимост от технологични, валутни, ценови и други фактори.
По-долу е даден коментар, относно финансовите параметри на различните мерки:
При преминаване към лепила на водна основа се налагат инвестиции за нагреватели, които да ускорят изсъхването на лепилния филм, а в оперативен план допълнителни разходи за енергия. 
При автоматично нанасяне на лепила също са необходими инвестиции, но подобрената ефективност на нанасяне и намалените разходи за труд компенсират частично инвестициите. 
Разходите за горните мерки  не са оценени в документа.
Прилагането на вторични мерки (термично изгаряне) е свързано с инвестиции и текущи разходи без възвръщаемост .
Избор на подходяща комбинация от мерки, представляваща НДНТ 
Описаните по-горе мерки сами по себе си не представляват НДНТ. За най-добра налична техника може да се счита такава комбинация от мерки, която осигурява  постигане на съответствие с Наредбата.
За оценка на  различните мерки е направено проучване за страните от ЕС [Виж библиографията към секторното ръководство и CITEPA

http://tftei.citepa.org/images/files/voc_emission_reduction_techniques_costs/ss_tyre_production_300905.pdf